สวัสดีค่ะ. ตอนนี้ตั้งครรภ์ 4-5 เดือนแล้ว อยากทราบว่ากินยาอะไรได้ค่ะ คือเมื่อวานเย็นเดินสะบัดแขนและนิ้วนางไปกระแทกกับมุมตู้เสื้อผ้า ก็ปวดอยู่พักนึงค่ะ แต่คิดว่าแค่นิ้วซ้นเลยคิดว่าเดี๋ยวคงหาย ไม่ได้สนใจ แต่วันนี้เผลอไปหักนิ้วนี้ แต่มันหักไม่ได้ แล้วมันรู้สึกปวดเล็กน้อย แต่ก็ทราบว่าเป็นเพราะนิ้วซ้นอยู่ แต่ความเคยชินที่ชอบหักนิ้ว เผลอไปหักมันอีกรอบ แต่รอบนี้หักได้ปกติ แต่พอผ่านไปซักพัก ก็เริ่มรู้สึกปวด ก็เลยใช้นิ้วมือข้างซ้ายนวดคึงๆ และสะบัดมือบริหารนิ้ว แต่กับรู้สึกปวดมากกว่าเดิม ยิ่งต้องข้อนิ้วปวดมากจนขยับไม่ได้ และรู้สึกว่านิ้วเริ่มบวมขึ้นมาหน่อย ก็เลยว่าจะหายาหม่อง มาทา และทานยา แต่ไม่แน่ใจว่ายาอะไรที่ทานได้ คือที่บ้านมียาแก้ปวดประเภทนี้อยู่บ้าง เลยอยากทราบว่ามียาที่ใช้ได้หรือป่าว ยาที่มีอยู่ คือ ยาแก้ปวดคลายกล้ามเนื้อ(นออร์เจสิก) ยาแก้ปวด ลดการอักเสบ (ไดโคลฟีแนค 25mg.),ยาบรรเทาอาการปวด (ทรามาดอล 50mg.), ยาบรรเทาปวด ลดการอักเสบ (มีฟาเมด 500mg.)
สวัสดีค่ะ อาการปวดบริเวณนิ้วดังกล่าวมา อาจเกิดจากกล้ามเนื้ออักเสบ เส้นเอ็กอักเสบ ข้ออักเสบ หรือมีอาการข้อติด ข้อเสื่อมจากการใช้งานผิดท่านานๆซึ่งการรักษาหลักๆของโรคในกลุ่มดังกล่าว คือการรับประทานยาบรรเทาอาการปวด ร่วมกับงดการใช้งานผิดท่า ไม่ควรหักนิ้วบ่อยๆ ควรทำการยืดเหยียดบริเวณนิ้ว ไม่ใช้งานท่าใดท่าหนึ่งซ้ำกันนานๆส่วนยาที่กล่าวมา ยาคลายกล้ามเนื้อ norgesic นอร์เจสิก ไม่แนะนำให้ใช้ในหญิงตั้งครรภ์โดยไม่จำเป็น เพราะอาจมีอันตรายต่อบุตรได้ ในช่วงตั้งครรภ์ 29 สัปดาห์ประมาณ 5 เดือนแรก ยา diclofenac ไดโคลฟีแนค ก็ไม่ควรใช้ เพราะอาจมีอันตรายต่อบุตรได้ ยา tramadol ทรามาดอล และยามีฟาเมดไม่ควรใช้เลยตลอดการตั้งครรภ์ ดังนั้นแนะนำไม่ใช้ยาทุกตัวที่กล่าวมาค่ะ